Fairytale of New York

"Fairytale of New York" הוא סינגל של הלהקה האירית-בריטית הפוגס , בשיתוף פעולה עם קירסטי מק'קול . השיר יצא על ידי חברת התקליטים Pogue Mahone, ב-23 בנובמבר 1987.<ref></ref> הוא נכתב על ידי ג'ם פינר ושיין מקגוואן , והופק על ידי סטיב ליליוייט . השיר הופיע באלבום האולפן השלישי של הלהקה, If I Should Fall from Grace with God .

השיר, שהסקיצה הראשונה שלו נכתב ב-1985, בעל היסטוריית פיתוח בעייתית של שנתיים, עם שכתובים וניסיונות הקלטה שהופסקו, וכן עזיבת הזמרת המקורית של השיר במהלך הפיתוח, לפני שהושלמו לבסוף באוגוסט 1987. על אף שהסינגל מעולם לא היה סינגל חג המולד בבריטניה, והיה, בשיאו, במקום השני במצעד שירי חג המולד ב-1987 (לפני גרסת הכיסוי של פט שופ בויז ל-"Always on My Mind" , השיר הוכיח את עצמו כפופולרי מתמשך: הגעה ל-20 הגדולים בבריטניה ב-18 הזדמנויות נפרדות מאז יציאתו המקורית ב-1987. נכון לספטמבר 2017, נמכרו 1.2 מיליון עותקים פיזיים בבריטניה, ו-249,626 עותקים דיגיטליים, בסך כולל של 1.5 מיליון מכירות משולבות.<ref name="OCCsales"></ref> בדצמבר 2020, השיר זכה לאישור פלטינה מרובעת בבריטניה עבור 2.4 מיליון מכירות משולבות.<ref name="BPIcert"></ref>

בבריטניה, "Fairytale of New York" הוא שיר חג המולד המושמע ביותר במאה ה-21.<ref name="Most played">[https://web.archive.org/web/20111215120515/http://www.telegraph.co.uk/culture/music/music-news/8957971/Fairytale-Of-New-York-is-true-sound-of-Christmas.html "Fairytale Of New York is true sound of Christmas"]. The Telegraph. Retrieved 21 December 2015</ref> הוא מצוטט לעיתים קרובות כשיר חג המולד הטוב ביותר בכל הזמנים בסקרים שמתפרסמים בבריטניה ובאירלנד,<ref></ref><ref name="Independent poll"></ref> כולל בתוכנית הטלוויזיה הבריטית, The Nation's Favourite .<ref>"The Nation's Favourite Christmas Song". ITV. 22 December 2012.</ref>

== רקע ופיתוח השיר ==
על אף שקיימת הסכמה בין חברי הלהקה ש-"Fairytale of New York" נכתבה לראשונה ב-1985, מקורות השיר שנויים במחלוקת. מקגוואן התעקש שהמקור בא כתוצאה מהימור שנערך בין הלהקה למפיק של הפוגס באותה תקופה, אלביס קוסטלו, שהלהקה לא תוכל לכתוב להיט חג המולד, בעוד שמנהלם של הפוגס, פרנק מארי, מתעקש שהוא חשב על הרעיון שהלהקה צריכה לנסות לכתוב שיר חג מולד מאחר שהוא חשב שזה יהיה "מעניין".<ref name="BBC3"></ref><ref name="QAug20083"></ref> נגן הבנג'ו של הלהקה, ג'ם פינר, הגה את המנגינה והקונספט המקורי לשיר, שהתרחש במחוז קלייר בחוף המערבי של אירלנד, כולל מלח בניו יורק שמשקיף על האוקיינוס ומעלה זיכרונות מהחזרה הביתה לאירלנד.<ref name="QAug20083" /> אשתו של פינר, מרסיה, לא אהבה את סיפור הימאות המקורי, והציעה לשכתב את השיר, ולהוסיף שיחה בין בני זוג בחג המולד.<ref name="Radio 4">[http://www.bbc.co.uk/programmes/b06s9d1h Fairytale of New York] , Soul Music. Series 21. BBC website. 22 December 2015. Retrieved 25 December 2015.</ref> בריאיון עיתונאי ל-NME, אמר פינר כי: "כתבתי שני שירים עם מנגינות, לאחד היה לחן טוב ומילים מחורבנות, לשני היה רעיון -ל'Fairytale' אבל הלחן היה פוקסי, נתתי את שניהם לשיין והוא נתן לה מנגינת ברודוויי, וכך זה קרה".<ref name="NME198801022"></ref>

שם השיר, המבנה המוזיקלי והנושא הלירי של שיחה בין בני זוג לא שונו עד לסוף 1985. מקגוואן תיאר, בריאיון עיתונאי ל-Melody Maker, בגיליון חג המולד מ-1985 כי:

מקגוואן החליט לקרוא לשיר על שם הרומן A Fairy Tale of New York של ג'יי. פי. דונלוי משנת 1973, שפינר קרא באותה תקופה והשאיר באולפן ההקלטות. בריאיון עיתונאי של מקגוואן ל-Melody Maker, מקגוואן הביע חרטה על כך שהשיר לא הושלם בזמן כך שיצא בחג המולד באותה שנה, ורמז שהשיר יופיע במיני-אלבום שהפוגס היו אמורים להקליט בקרוב. בינואר 1986, הקליטה הלהקה את השיר במהלך הסשנים עם אלביס קוסטלו, שהפיק את המיני-אלבום Poguetry in Motion, כאשר נגנית הבס קייט או'ריורדן שרה את החלק הנשי של השיר.<ref></ref> קוסטלו הציע לשנות את שמו של השיר ל-"Christmas Eve in the Drunk Tank", על פי שורות הפתיחה של השיר. הלהקה התנגדה להצעתו של קוסטלו, כאשר מקגוואן ציין בפני קוסטלו כי לא סביר ששיר עם כותרת כזו יתקבל וינוגן בתחנות רדיו. רוב המילים נכתבו בזמן שמקגוואן התאושש במאלמה, לאחר שנפגע מדלקת ריאות כפולה במהלך סיבוב הופעות של הפוגס בסקנדינביה בסוף 1985. מאוחר יותר הוא אמר כי: "היו הרבה הזיות ודברים אחרים, אז אני יוצא מזה עם לא מעט תמונות טובות".<ref name="BBC3" /> עם זאת, למרות מספר ניסיונות להקליט אותו, הלהקה לא הייתה מרוצה מהתוצאות והשיר נגנז באופן זמני בצד, כדי שיוחזרו אליו במועד מאוחר יותר. הגיטריסט פיליפ שברון אמר מאוחר יותר כי: "זה לא ממש היה שם. היה צריך ביצוע מלא ובטוח מהלהקה, שהיה חסר לה". המפיק של הגרסה הסופית, סטיב ליליוייט, אמר כי הגרסה שהוקלטה עם השירה של או'ריורדן לא "מומשה במלואה".<ref name="QAug20083" /> תמציות מהגרסאות המוקדמות של השיר נמצאות במאזר התקליטורים משנת 2008, .

במרץ 1986, הפוגס עשו סיבוב הופעות בארצות הברית בפעם הראשונה, כאשר המיקום הראשון של סיבוב ההופעות היה בניו יורק, מקום שריתק את מקגוואן, ונתן לו השראה לשכתוב השיר. בין חברי הקהילה האירית-אמריקאית בעיר שראו את המופע בניו יורק והיו מאחורי הקלעים עם הלהקה לאחר ההופעה היו יוצר הסרט פיטר דאגרטי , והשחקן מאט דילון. שניהם מאוחר יותר הופיעו בווידאו קליפ של השיר. השראה נוספת לשיר הייתה סרטו של סרג'ו לאונה, היו זמנים באמריקה, שבו מקגוואן והחבר הלהקה, ספיידר סטייסי , היו צופים שוב ושוב באוטובוס. מלבד עיצוב הרעיונות למילים, מקגוואן כתב הקדמה איטית ומבוססת פסנתר ל-"Fairytale of New York" בהשפעת הפרטיטורה של אניו מוריקונה: המנגינה בתחילת השיר אוחדה עם המנגינה המקורית האופטימית יותר כדי ליצור את הגרסה הסופית של השיר.

עם זאת, במהלך שנת 1986, הפוגס נתקלו בבעיות שונות שהביאו להפסקת הקלטת שיריהם. חברת התקליטים שלהם, סטיף רקורדס , נקלעה לקשיים כלכליים. כמו כן, חברת התקליטים עדיין החזיקה בזכויות על הקלטות של הפוגס, ולכן היה צריך לנהל משא ומתן על עסקת הפצה עם חברת תקליטים חדשה כדי להוציא כל חומר חדש של הפוגס. מערכת היחסים ההולכת ומתדרדרת של הלהקה עם קוסטלו גרמה לעזיבתו של קוסטלו מהפקת שירי הלהקה. כמו כן, חברת הלהקה, קייט או'ריורדן, שהייתה מעורבת רומנטית עם קוסטלו, עזבה את הלהקה באוקטובר 1986.<ref></ref> מאחר שאו'ריורדן עזבה, לא היה ניתן להקליט את השיר מאחר שלא היו מוזיקאיות נשיות אחרות בלהקה.<ref name="GdnLyn"></ref>

== הקלטת השיר ==
השיר המוגמר הוקלטה ב[[אולפני RAK בריג'נטס פארק, לונדון.]]
הבעיות בסטיף רקורדס נפתרו בסופו של דבר, והפוגס נכנסו שוב לאולפן הקלטות בתחילת 1987 כדי לעבוד על אלבומם השלישי, בהפקתו של סטיב ליליוייט. דמו של השיר הוקלטה באולפני אבי רוד בלונדון במרץ 1987, כשמקגוואן שר את התפקידים הגברים והנשים כאחד. עם זאת, רק בסט השלישי של מפגשי ההקלטה באוגוסט 1987 באולפני RAK הסמוכים הוצע לליליוייט להביא את השיר לאולפן הביתי שלו ולתת לאשתו, קירסטי מק'קול, להוסיף קולות. לאחר שמק'קול עבדה על השירה שלה בקפדנות, ליליוייט החזיר את ההקלטה לאולפן שם הפוגס התרשמו מהשירה של מק'קול והבינו שהיא תהיה הקול האידיאלי לדמות הנשית בשיר.<ref name="BBC3"/><ref></ref>

מקגוואן אמר מאוחר יותר כי: "קירסטי ידעה בדיוק את המידה הנכונה לשיר של רשעות, נשיות ורומנטיקה, והיה לה אופי חזק מאוד וזה הגיע בגדול... באופרות, אם יש לך אריה כפול, מה שהאישה עושה זה באמת חשוב. הגבר משקר, האישה אומרת את האמת."<ref></ref> מקגוואן הקליט מחדש את השירה שלו לצד הקלטת תרומתה של מק'קול (הצמד מעולם לא הקליט את השיר ביחד באולפן) והשיר הושלם כהלכה עם תוספת של נבל שנוגן על ידי סיובאן שאהאן וקטע מיתרים וקרן יער. קטע המיתרים וקרן היער הוקלטו באולפני טאונהאוס , ביום האחרון של הקלטת האלבום If I Should Fall from Grace with God, בעיבודו של פיאצ'רה טראנס לאחר שחבר הלהקה, ג'יימס פירנלי, לעג לעיבוד על מקלדת אלקטרונית.<ref></ref>

== קומפוזיציה ==
השיר עוקב אחר מהגר אירי בערב חג המולד על החגים שחלפו בזמן שישן בתא מעצר בניו יורק. כאשר זקן שיכור שר קטע מתוך הבלדה האירית "The Rare Old Mountain Dew" , המספר (מקגוואן) מתחיל לחלום על מאהב/ת לשעבר.<ref name="Brown" /> לשאר השיר (שעשוי להיות מונולוג פנימי) יש רצף מוזיקלי של קריאה ותגובה בין בני הזוג, אשר תקוות הנעורים שלהם נמחצות על ידי אלכוהוליזם והתמכרות לסמים, בזמן שהם מעלים זיכרונות ומתקוטטים בערב חג המולד.<ref name="GdnLyn" /> המילים "Sinatra was swinging" ו-"cars big as bars" נותנות תחושה כי השיר ממוקם בסוף שנות ה-40,<ref name="GdnLyn" /> אם כי הווידאו קליפ עצמו מתאר בבירור ניו יורק עכשווית משנות ה-80. על השפעת המילים, הלן בראון, מהדיילי טלגרף, כתבה כי:<ref name="Brown" />

== וידאו קליפ ==
בווידאו קליפ ניתן לראות את קירסטי מק'קול צועדת ברחוב 33 המערבי של [[מנהטן בנובמבר 1987.]]
הווידאו קליפ, שבוים על ידי פיטר דאגרטי, צולם בניו יורק בנובמבר 1987. הווידאו קליפ נפתח כשמקגוואן יושב ליד פסנתר ומנגן את הפזמון הפותח של השיר. עם זאת, מאחר שמקגוואן לא היה יכול לנגן כלי בפועל, פסנתרן הלהקה, פירנלי, ניגן על הפסנתר, כאשר הוא עונד את הטבעות של מקגוואן על אבצעותיו. פירנלי אמר מאותר יותר כי החוויה הייתה "משפילה", אם כי אמר שהרעיון שמקגוואן יושב ליד הפסנתר היה רעיון טוב.<ref name="GdnLyn2"></ref>

חלק מהווידאו קליפ צולם בתוך תחנת משטרה אמיתית בלואר איסט סייד. בווידאו קליפ, השחקן מאט דילון מגלם שוטר שעוצר את מקגוואן ומכניס אותו לתא. דילון נזכר שהוא פחד מלהשתמש בכוח עם מקווגאן, והוא עודד על ידי דאגרטי ומקגוואן. לאורך כל צילום הווידאו קליפ, מקגוואן ושאר חבר הלהקה שתו משקאות חריפים, והמשטרה דאגה מההתנהלות שלהם בתאים. דילון, שהיה מפוכח, נאלץ להתערב ולהרגיע את המשטרה.

הפזמון של השיר כולל את השורה . במציאות, למשטרת העיר ניו יורק אין מקהלה, אלא להקת חמת החלילים והתופים של משטרת העיר ניו יורק . חברי הלהקה לא הכירו את "Galway Bay", ולכן שרו שיר שכולם הכירו את המילים שלו - "Mickey Mouse March" , מנגינת הנושא לסדרת הטלוויזיה של מועדון מיקי מאוס.<ref></ref> לאחר מכן, צילומי הווידאו קליפ הואטו וצולמו בחלקים קצרים כדי להסוות את העובדה שלהקת חמת החלילים והתופים של משטרת העיר ניו יורק שרו שיר אחר. מורי נזכר שלהקת חמת החלילים והתופים של משטרת העיר ניו יורק שתו שתייה חריפה לפני שהגיעו, ובזמן שהם הגיעו הם היו אפילו שיכורים יותר מחברי הלהקה, וסירבו לעבוד אלא אם יספקו להם יותר משקאות אלכוהולים.<ref name="BBC3" />

== מחלוקת לירית וצנזורה ==
התוכן הלירי של השיר משך תשומת לב מלכתחילה בשל השפה המופיעה בבית השני שלו, שבו דמותו של מקגואן מתייחסת לדמותה של מק'קול כ-"שרמוטה זקנה על זבל" (במקור: "an old slut on junk"), אליה מק'קול מגיבה בתימהון הכוללת את המילים "מתרומם" ו-"תַחַת" (במקור: "faggot" ו-"arse", בהתאמה). לפני הופעתו הראשוני של השיר בטופ אוף דה פופס , ה-BBC ביקש לשנות את המילה "arse" ב-"ass".<ref></ref> במהלך הופעה חיה בתוכנית בינואר 1992, השורה הוחלפה ל-"You're cheap and you're haggard". כשקייטי מלואה ביצעה את השיר, יחד עם הפוגס ב-CD:UK בדצמבר 2015, רק המילה "arse" צונזרה.<ref></ref>

ב-18 בדצמבר 2007, BBC Radio 1 ערך את השיר, והוריד את המילים "faggot" ו-"slut" מהשיר, כדי "להימנע מעלבון". אימה של מק'קול אמרה כי האיסור "מגוחך מדי", והפוגס אמרו כי מצאו את העריכה "משעשעת". בתגובה, ה-BBC הצהיר כי: "אנחנו מנגנים גרסה ערוכה כי חלק מהקהל עלול למצוא את השיר פוגעני".<ref></ref> מספר שעות לאחר מכן, ה-BBC הפך את החלטתו.<ref></ref> תחנות רדיו אחרות של ה-BBC, כולל BBC Radio 2 השמרני יותר באופן מסורתי, המשיכו להשמיע את הגרסה המקורית לאורך כל תקופת האיסור. גם ערוץ ה-MTV האירי-בריטי ערך את השיר, אך הוריד את המילים "slut", "faggot" ו-"arse" מהשיר.

בדצמבר 2018, שני שדרנים בערוץ המוזיקה האירי, RTÉ2 , גרמו למחלוקת באירלנד, לאחר שהסירו את המילה "faggot" מהשיר. רשות השידור האירית הודיעה כי המקרה לא יחזור על עצמו.<ref></ref> מספר ימים לאחר המקרה, כותב השיר, שיין מקגוואן, התארח ב-The Tonight Show , ואמר כי:<ref></ref>

בדצמבר 2019, מגיש הרדיו של BBC Radio Solent, אלכס דייק , הודיע בחשבון הטוויטר שלו שהוא לא ינגן את השיר בתוכנית שלו, וכינה את השיר "שיר מגעיל מאוד" ו-"ערימה פוגענית של צ'אב בילג'". הודעה זו גררה ביקורת על האפליה המעמדית שהביא השדרן.<ref></ref> גם עיתונאים אחרים מתחו ביקורת על מילות השיר.<ref></ref><ref></ref>

בנובמבר 2020, ה-BBC הודיע שוב כי BBC Radio 1 ישמיע גרסה מצונזרת של השיר, עם הסרת המילים "faggot" ו-"slut", בעוד ש-BBC Radio 2 ינגן את המקור, ושדרני BBC Radio 6 Music יחליטו בעצמם איזו גרסה להשמיע.<ref></ref> בתגובה, המוזיקאי האוסטרלי, ניק קייב, האשים את ה-BBC ב"השחתה" של השיר, וקבע שהוא "ייגמל מערכו".<ref></ref> הפוגס, באמצעות חשבון הטוויטר שלהם, הגיב לקריאתו של שחקן הקולנוע לורנס פוקס להעלות את המקור לראש המצעדים עם ההאשטאג "#DefundTheBBC", וכן "תזדיין עם העליונות הנוראית והקטנה" (במקור: "Fuck off you little herrenvolk shite").<ref></ref>

ב-19 בנובמבר 2020, עיתונאי PinkNews, ג'וש מילטון, תיאר את הוויכוח השנתי לכאורה בשאלה האם השימוש במילה "faggot" פוגע או לא כ-"מסורת החגיגית הגרועה ביותר בבריטניה".<ref></ref>

בדצמבר 2020, גרסה אלטרנטיבית של השיר עם השורה "you're cheap and you're haggard", נכללה באלבום האוסף TikTok Christmas.<ref></ref><ref></ref>

== הוצאה וקידום ==
השיר יצא לראשונה בבריטניה ובאירלנד בנובמבר 1987, והפך במהירות ללהיט, כאשר הגיע למקום הראשון חמישה שבועות במצעד הסינגלים האירי. ב-17 בדצמבר 1987, הפוגס ומק'קול ביצעו את השיר בתוכנית הטלוויזיה הבריטית טופ אוף דה פופס, והוא הגיע ישירות למקום השני במצעד הסינגלים הבריטי. על אף שהשיר סיים את 1987 בתור השיר ה-48 הנמכר ביותר של השנה למרות מכירות של חודש בלבד, הוא הגיע למקום השני ברשימת שירי חג המולד, אחרי גרסת הסינת'פופ של פט שופ בויז ל-"Always on My Mind" .<ref name="Brown"></ref> על פי הדיווחים, מקגוואן אמר כי: "ניצחו אותנו שתי מלכות ומכונת תופים".<ref></ref> מאוחר יותר אמרה מק'קול שהיא לא הרגישה שהם באמת מתחרים שהגיעו מקום שני אחרי הפט שופ בויז מאחר שהם עושים סוג אחר לגמרי של מוזיקה.

השיר יצא מחדש על ידי הפוגס בבריטניה ב-1991, אשר הגיע, בשיאו, למקום ה-36 בבריטניה. לקראת חג המולד ב-2005, הפוגס הוציאו את השיר מחדש בבריטניה ובאירלנד,<ref>Entertainment Wise, 1 November 2005. [http://www.entertainmentwise.com/news?id=10010 "The Pogues Re-release 'Fairytale of New York'] . Entertainment wise. Retrieved 17 November 2005.</ref> אשר הגיע, בשיאו, למקום השלישי בבריטניה. כל ההכנסות מההוצאה ב-2005 נתרמו לטובת ארגוני צדקה לחסרי בית ו-Justice for Kirsty, קמפיין לגילוי האמת מאחורי מותה של מק'קול בשנת 2000.<ref name="Brown" /> בגלל הורדות מוזיקה מרובות שנעשים בכל דצמבר מאז 2005, יחד עם דחיפה נוספת עדכנית יותר מזרימת נתונים, השיר נכנס מחדש למצעד הסינגלים הבריטי: השיר הגיע ל-20 הגדולים ב-18 פעמים, ולעשרת הגדולים ב-9 פעמים. נכון ל-6 בינואר 2022, 19 ההופעות של השיר במצעד הסינגלים הבריטי מסתכם ל-106 שבועות במצעד. לפיכך, השיר הוא השיר החמישי במצעד הטוב ביותר בכל הזמנים. בסוף 2012, הוכרז כי נמכרו מיליון עותקים של השיר בבריטני,<ref></ref> כאשר בארצות הברית הוא נמכר בהרבה פחות.<ref></ref>

ב-22 בדצמבר 2005, הפוגס ביצעו את השיר בספיישל חג המולד של Friday Night with Jonathan Ross ב-BBC One בבריטניה, בשיתוף פעולה עם הזמרת קייטי מלואה.

== מורשת ==
על אף שלא היה שיר חג מולד, השיר הוכרז כשיר חג המולד האהוב על האומה, בתוכנית הטלוויזיה הבריטית, The Nation's Favourite . השיר הופיע בסקרים ומצעדים רבים בבריטניה:
* מקום ראשון במצעד שירי חג המולד הגדול ביותר של VH1 שלוש שנים ברציפות: ב-2004,<ref></ref> ב-2005,<ref></ref> וב-2006.<ref></ref>
* מקום 11 ב-100 רגעי חג המולד הגדולים של ערוץ 4 הבריטי.<ref></ref>
* מקום 27 ברשימת השירים הגדולים שלעולם לא יגיעו למקום הראשון של VH1.<ref></ref>
* מקום 23 ברשימת השירים בעלי הליריקה הטובה ביותר של VH1.<ref></ref>
* מקום 96 ב-100 השירים הגדולים בכל הזמנים של מגזין Q.<ref></ref>
* מספר 84 ברשימת 100 השירים הטובים ביותר בכל הזמנים של BBC Radio 2.<ref></ref>
* מקום 204 ב-500 השירים הגדולים בכל הזמנים של NME.<ref></ref>
* מקום ראשון ברשימת שירי חג המולד האהובים ביותר של The Music Factory (דצמבר 2008).<ref>[http://www.mtv.co.uk/channel/466327-nations-favourite-christmas-song-results MTV UK: Nation's Favourite Christmas Song Results] </ref>
* הסינגל השני האהוב על בריטניה שהחמיץ את המקום הראשון.<ref></ref>
* עמד בעשרייה הפותחת של רשימת שירי חג המולד האהובים על בריטניה של TalkTalk TV Store .<ref></ref>

בסקר שפורסם באינדפנדנט בדצמבר 2014, נקבע כי השיר הוא "שיר חג המולד האהוב על האומה". הקומיקאי ביל מארי שר את השיר בסרט הקומדי A Very Murray Christmas . השיר היה שיר הנושא של תוכנית הרדיו Soul Music של ה-BBC Radio 4. בדצמבר 2017, השיר בוצע על ידי אד שירן ואן-מארי בלייב לאונג' של ה-BBC Radio 1.<ref></ref> בדצמבר 2018, השחקנית האירית, סירשה רונן, וג'ימי פאלון ביצעו את השיר בתוכנית האירוח של פאלון, The Tonight Show Starring Jimmy Fallon.<ref></ref> בספיישל חג המולד של גאווין וסטייסי , ששודר ביום חג המולד ב-2019, רות ג'ונס (בתפקיד נסה ג'נקינס) ורוב בריידון (בתפקיד דוד ברין) שרו את הגרסת הלא מצונזרת של השיר.<ref></ref>

ב-2020, הזמר האמריקאי, ג'ון בון ג'ובי, הוציא גרסת כיסוי לשיר, כחלק מהמיני-אלבום A Jon Bon Jovi Christmas.<ref name="horrified"></ref> הגרסה זכתה לסיקור נרחב, ותויגה, הן על ידי המבקרים והן על ידי המעריצים, כאחד השירים הגרועים ביותר של 2020.<ref name="horrified" /><ref></ref><ref></ref><ref></ref> בציוץ של הפוגס, צייצו מחדש את ציוצו של המוזיקאי האירי, רוב סמית' , באומרו: "שמעתי את גרסת הכיסוי של בון ג'ובי ל-Fairytale Of New York. זה הדבר הגרוע ביותר שאי פעם קרה במוזיקה, ואני כולל גם את הרצח של ג'ון לנון וגם של בריאן מקפדן. זה יותר גרוע!" (במקור: "I have heard Bon Jovi’s cover of Fairytale Of New York. It’s the worst thing to ever happen music, and I am including both the murder of John Lennon and Brian McFadden’s solo career in there. This is worse!").<ref name="radiox"></ref> מפיק הסינגל המקורי, סטיב ליליוייט , כתב כי: "הגרסה הגרועה ביותר אי פעם של השיר הזה. סליחה ג'ון... [אבל זה] מביך וחסר טעם".<ref name="horrified" /> עם זאת, על פי ציוץ של אשתו של שיין מקגוואן , ויקטוריה מרי קלארק , מקגוואן נהנה מגרסת הכיסוי "המעניין ובעל הנשמה".<ref name="radiox" />

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!ניו זילנד (RMNZ)<ref></ref>
|2× פלטינה
|60,000
|-
!הממלכה המאוחדת (BPI)
|6× פלטינה
|3,600,000
|}

== קישורים חיצוניים ==

<div class="mw-content-ltr">
* [https://www.theguardian.com/music/2012/dec/06/fairytale-new-york-pogues-christmas-anthem Guardian article on "Fairytale of New York", December 2012]
* 
* [http://www.pogues.com/Releases/Lyrics/LPs/IfIShould/Fairytale.html Fairytale of New York lyrics] – The Pogues' discography
* [http://www.bbc.co.uk/radio2/soldonsong/songlibrary/fairytaleofnewyork.shtml "Sold on Song" article] – BBC Radio 2
* [https://www.bbc.co.uk/programmes/b0074f8x The Story of Fairytale of New York] at bbc.co.uk, first broadcast Christmas Day 2007
</div>

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירי חג המולד
קטגוריה:שירים על אלכוהול
קטגוריה:שירים על ניו יורק
קטגוריה:מחלוקות הקשורות ללהט"ב במוזיקה
קטגוריה:בלדות משנות ה-1980
קטגוריה:בלדות פולק
קטגוריה:שירי פולק רוק
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד הסינגלים האירי